144.ΠΡΟΕΔΡΙΚΟ ΔΙΑΤΑΓΜΑ υπ’ αριθ. 400 της 1/1 Νοεμ. 1995 (ΦΕΚ Α΄ 226) Σύσταση Γενικής Γραμματείας Δημόσιας Διοίκησης στο Υπουργείο Εσωτερικών, Δημόσιας Διοίκησης και Αποκέντρωσης και καθορισμός των αρμοδιοτήτων της. Έχοντας υπόψη: α. Τις διατάξεις: 1.Των άρθρων 26 παρ. 1, 27 παρ. 3 εδάφ. πρώτο, 29Α (όπως προστέθηκε με Νόμ. 2081/1992 άρθρ. 27Α΄ 154) και 30 παρ. 9 του Νόμ. 1558/1985 «Κυβέρνηση και Κυβερνητικά Όργανα» (Α΄ 137). 2.Του άρθρ. 8 παρ. 2 του Νόμ. 2026/1992 «Ρύθμιση θεμάτων οργάνωσης και προσωπικού της Δημόσιας Διοίκησης και άλλες διατάξεις» (Α΄ 43). 3.Του άρθρ. 22 παρ. 1 του Νόμ. 1735/1987 «Προσλήψεις στο δημόσιο τομέα, κοινωνικό έλεγχος στη δημόσια διοίκηση, πολιτικά δικαιώματα και άλλες διατάξεις» (Α΄ 195). 4.Του άρθρ. 71 του Νόμ. 1943/1991 «Εκσυγχρονισμός της οργάνωσης και λειτουργίας της δημόσιας διοίκησης, αναβάθμιση του προσωπικού της και άλλες διατάξεις» (Α΄ 50). 5.Του Π.Δ. 373/1995 «Συγχώνευση των Υπουργείων Προεδρίας της Κυβέρνησης και Εσωτερικών στο Υπουργείο Εσωτερικών, Δημόσιας Διοίκησης και Αποκέντρωσης και καθορισμός των αρμοδιοτήτων του» (Α΄ 201). β. Το γεγονός ότι από τις διατάξεις του διατάγματος αυτού θα προκληθεί δαπάνη-για το μέχρι τέλος του έτους χρονικό διάστημα- ποσού δραχμών 7.500.000 περίπου, η οποία είναι δυνατό να καλυφθεί από τις γραμμένες για το σκοπό αυτό στον Κ.Α.Ε. 0200 του ειδικού φορέα 05110 του προϋπολογισμού εξόδων του πρώην Υπουργείου Προεδρίας της Κυβέρνησης τρέχοντος οικονομικού έτους. Για το καθένα από τα επόμενα οικονομικά έτη η δαπάνη προβλέπεται ότι θα ανέλθει στο ποσό των δραχμών 25.000.000 περίπου. γ. Την 591/1995 γνωμοδότηση του Συμβουλίου της Επικρατείας, μετά από πρόταση του Πρωθυπουργού, των Υπουργών Εσωτερικών, Δημόσιας Διοίκησης και Αποκέντρωσης και Οικονομικών αποφασίζουμε: Σύσταση Άρθρ.1.-1.Συνιστάται στο Υπουργείο Εσωτερικών, Δημόσιας Διοίκησης και Αποκέντρωσης Γενική Γραμματεία Δημόσιας Διοίκησης υπαγόμενη απευθείας στον Υπουργό Εσωτερικών, Δημόσιας Διοίκησης και Αποκέντρωσης. Υπαγόμενες υπηρεσίες Άρθρ.2.-1.Στη Γενική Γραμματεία Δημόσιας Διοίκησης του Υπουργείου Εσωτερικών, Δημόσιας Διοίκησης και Αποκέντρωσης υπάγονται με το προσωπικό τους οι ακόλουθες υπηρεσίες του Υπουργείου Εσωτερικών, Δημόσιας Διοίκησης και Αποκέντρωσης που ανήκαν στο πρώην Υπουργείο Προεδρίας της Κυβέρνησης: Α. Η Γενική Διεύθυνση Διοικητικής Οργάνωσης και Διαδικασιών (άρθρ. 79 Νόμ. 1892/1990), στην οποία υπάγονται οι Διευθύνσεις: α. Οργανωτικής Ανάπτυξης (άρθρ. 4 Π.Δ. 320/1988, 3 παρ. 3 Π.Δ. 64/1990, 3 παρ. 1 Π.Δ. 410/1990, 1 Π.Δ. 57/1992). β. Σχέσεων Κράτους – Πολίτη (άρθρ. 8 Π.Δ. 320/1988, 7, 3 παρ. 3 Π.Δ. 64/1990, 2 Π.Δ. 57/1992). γ. Απλούστευσης Διαδικασιών και Παραγωγικότητας (άρθρ. 3 Π.Δ. 64/1990, 3 Π.Δ. 57/1992). δ. Κωδικοποίησης Νομικών Πληροφοριών (άρθρ. 18 Π.Δ. 320/1988, 1 και 5 Π.Δ. 64/1990, 3 παρ. 4 Π.Δ. 410/1990, 6 παρ. 2 Π.Δ. 57/1992). Β. Η Γενική Διεύθυνση Κατάστασης Προσωπικού (άρθρ. 79 Νόμ. 1892/1990), στην οποία υπάγονται οι Διευθύνσεις: α. Διοίκησης Ανθρώπινου Δυναμικού (άρθρ. 5 Π.Δ. 320/1988, 2 παρ. 3 και 4 παρ. 4 Π.Δ. 64/1990, 4 Π.Δ. 57/1992). β. Προσλήψεων Προσωπικού (άρθρ. 7 Π.Δ. 320/1988). γ. Προσωπικού Ιδιωτικού Δικαίου (άρθρ. 2 Π.Δ. 64/1990, 5 Π.Δ. 57/1992). δ. Εκπαίδευσης (άρθρ. 1 και 4 Π.Δ. 64/1990). Γ. Η Γενική Διεύθυνση Διοικητικής Υποστήριξης (άρθρ. 1 Π.Δ. 410/1990, 7 παρ. 1 και 2 Π.Δ. 57/1992), στην οποία υπάγονται οι Διευθύνσεις: α. Διοικητικού (άρθρ. 12 Π.Δ. 320/1988, 9 Π.Δ. 64/1990, 3 παρ. 4, 5 Π.Δ. 410/1990, 3-8 Π.Δ. 92/1991, 6 παρ. 1, 2, 4 Π.Δ. 57/1992). β. Οικονομικού (άρθρ. 13 Π.Δ. 320/1988, 10 Π.Δ. 64/1990, 3 παρ. 2 και 9 Π.Δ. 92/1991, 6 παρ. 2, 3 και 10 Π.Δ.57/1992). γ. Ηλεκτρονικής Επεξεργασίας Στοιχείων (άρθρ. 14 Π.Δ. 320/1988). δ. Κρατικών Αυτοκινήτων και Επικοινωνιών (άρθρ. 15 Π.Δ. 320/1988, 12 Π.Δ. 64/1990, 6 παρ. 4 και 5 Π.Δ. 57/1992). ε. Πολιτικής Σχεδίασης Έκτακτης Ανάγκης (Π.Σ.Ε.Α.) (άρθρ. 16 Π.Δ. 320/1988, Π.Δ. 223/1979). Δ. Η Γενική Διεύθυνση Διοικητικού Εκσυγχρονισμού (Π.Δ. 315/1993), στην οποία υπάγονται οι Διευθύνσεις: α. Διοικητικών Μεταρρυθμίσεων (άρθρ. μόνο παρ. 3α Π.Δ. 315/1993). β. Διεθνών Σχέσεων (άρθρ. μόνο παρ. 3β Π.Δ. 315/1993). γ. Αποδοτικότητας (άρθρο μόνο παρ. 3γ. Π.Δ. 315/1993) και το  δ. Τμήμα Βιβλιοθήκης (άρθρο μόνο παρ. 3δ Π.Δ. 315/1993). Ε. Η Υπηρεσία Ανάπτυξης Πληροφορικής (άρθρ. 1 παρ. 2, 9, 10, 11, Π.Δ. 320/1988, 8, 11 Π.Δ. 64/1990, 8 Π.Δ. 57/1992), στην οποία υπάγονται οι Διευθύνσεις: α. Προγραμματισμού και Εφαρμογών (άρθρ. 9 Π.Δ. 320/1988, 8 παρ. 1 Π.Δ. 64/1990, 8 παρ. 1 Π.Δ. 57/1992). (Μετά τη σελ.42,590(α)  Σελ. 42,591 Τεύχος 1342 Σελ. 15 Οργανισμός Υπ. Εσ.Δημ.Διοίκ.και Αποκέντρωσης 2.Α.α.144 β. Λειτουργικής Υποδομής (άρθρ. 10 Π.Δ. 320/1988, 8 παρ. 1, 2 Π.Δ. 64/1990, 8 παρ. 2 Π.Δ. 57/1992) και το  γ. Τμήμα Γραμματειακής Υποστήριξης ΥΑΠ (άρθρ. 11 Π.Δ. 64/1990, 8 παρ. 3 Π.Δ. 57/1992). ΣΤ. Η Διεύθυνση Επιθεώρησης (άρθρ. 1 Π.Δ. 92/1991). Ζ. Το Τμήμα Ιατρείου (άρθρ. 3 παρ. 2 του Π.Δ. 92/1991). Η. Το Τμήμα Κοινοβουλευτικού Ελέγχου (άρθρ. 13 του Π.Δ. 64/1990, 7 παρ. 2 Π.Δ. 57/1992). Θ. Το Εθνικό Τυπογραφείο (άρθρ. 1 παρ. 1 περίπτ. κα΄ του Π.Δ. 320/1988, Π.Δ. 166/1989 και Π.Δ. 413/1989). Ι. Τα συλλογικά όργανα και επιτροπές που λειτουργούν στο πλαίσιο των υπό στοιχεία Α έως και Θ υπηρεσιών. Αρμοδιότητες Άρθρ.3.-Στις αρμοδιότητες της Γενικής Γραμματείας Δημόσιας Διοίκησης ανήκουν: α. Η εισήγηση για τη χάραξη και η εφαρμογή της Κυβερνητικής Πολιτικής στον τομέα της Δημόσιας Διοίκησης. β. Η άσκηση των αρμοδιοτήτων των υπηρεσιών που υπάγονται σε αυτήν σύμφωνα με το άρθρ. 2 του παρόντος. γ. Η μέριμνα για την εύρυθμη λειτουργία του Ανωτάτου Συμβουλίου Επιλογής Προσωπικού (ΑΣΕΠ) και του Σώματος Ελεγκτών Δημόσιας Διοίκησης (ΣΕΔΔ). Σύσταση θέσεων Άρθρ.4.-Στη Γενική Γραμματεία Δημόσιας Διοίκησης συνιστώνται οι ακόλουθες θέσεις: 1.Μία (1) θέση μετακλητού Γενικού Γραμματέα, προϊσταμένου της Γενικής Γραμματείας με βαθμό 1ο της κατηγορίας των ειδικών θέσεων. 2.Μία (1) θέση ειδικού συμβούλου και μία (1) θέση ειδικού συνεργάτη με σχέση εργασίας ιδιωτικού δικαίου ορισμένου χρόνου του άρθρ. 71 του Νόμ. 1943/1991, όπως συμπληρώθηκε με την παρ. 19 του άρθρ. 32 του Νόμ. 2190/1994. 3.Τρείς (3) θέσεις διοικητικών υπαλλήλων του άρθρ. 30 παρ. 9 του Νόμ. 1558/1985. Τελικές διατάξεις ‘Αρθρ.5.-1.Τη Γενική Γραμματεία Δημόσιας Διοίκησης ως τη σύνταξη ενιαίου οργανισμού των συγχωνευθέντων με το Π.Δ. 373/1995 Υπουργείων, επικουρούν στο έργο της οι ακόλουθες υπηρεσίες του πρώην Υπουργείου Προεδρίας της Κυβέρνησης: α. Γραφείο Νομικού Συμβούλου. β. Υπηρεσία Επιτρόπου, Ελεγκτικού Συνεδρίου. γ. Υπηρεσία Εντελλομένων Εξόδων. δ. Υπηρεσία Στατιστικής. Σελ.42,592 Τεύχος 1342 Σελ. 16 2.Το προσωπικό των υπηρεσιών που υπάγονται με το παρόν διάταγμα στη Γενική Γραμματεία Δημόσιας Διοίκησης εξακολουθεί να υπάγεται στα υπηρεσιακά και πειθαρχικά συμβούλια στα οποία υπάγονταν ως την έναρξη ισχύος αυτού του διατάγματος σύμφωνα με το άρθρ. 3 παρ. α΄ του Π.Δ. 373/1995. Ισχύς Άρθρ.6.-Η ισχύς του παρόντος αρχίζει με τη δημοσίευσή του στην Εφημερίδα της Κυβερνήσεως. 2.Α.α.144 Οργανισμός Υπ. Εσ.Δημ.Διοίκ.και Αποκέντρωσης 